stanford-oval/wikipedia huggingface dataset:
รายชื่อโรงเรียนในจังหวัดสตูล
รายชื่อโรงเรียนในจังหวัดสตูลแบ่งตามสังกัด > องค์กรปกครองส่วนท้องถิ่น

จังหวัดสตูลมีโรงเรียนสังกัดองค์กรปกครองส่วนท้องถิ่น 8 โรงเรียน องค์กรปกครองส่วนท้องถิ่นที่มีโรงเรียนในความรับผิดชอบได้แก่องค์การบริหารส่วนจังหวัดสตูล (1 โรงเรียน) เทศบาลเมืองสตูล (5 โรงเรียน) เทศบาลตำบลคลองขุด (1 โรงเรียน) และองค์การบริหารตำบลทุ่งบุหลัง (1 โรงเรียน)
| องค์กรปกครองส่วนท้องถิ่น | โรงเรียน | ตำบล | อำเภอ | ระดับชั้น |
| --- | --- | --- | --- | --- |
| องค์การบริหารส่วนจังหวัดสตูล | โรงเรียนนิคมพัฒนาผัง 6 | นิคมพัฒนา | มะนัง | 13 !อนุบาล-มัธยมศึกษาตอนต้น |
| เทศบาลเมืองสตูล | โรงเรียนเทศบาล 1 วัดสตูลสันตยาราม | พิมาน | เมืองสตูล | 22 !ประถมศึกษา |
| เทศบาลเมืองสตูล | โรงเรียนเทศบาล 2 วัดชนาธิปเฉลิม | พิมาน | เมืองสตูล | 23 !ประถมศึกษา-มัธยมศึกษาตอนต้น |
| เทศบาลเมืองสตูล | โรงเรียนเทศบาล 3 บ้านหัวทาง | พิมาน | เมืองสตูล | 22 !ประถมศึกษา |
| เทศบาลเมืองสตูล | โรงเรียนเทศบาล 4 บ้านศาลากันตง | พิมาน | เมืองสตูล | 22 !ประถมศึกษา |
| เทศบาลเมืองสตูล | โรงเรียนอนุบาลเทศบาลเมืองสตูล | พิมาน | เมืองสตูล | 11 !อนุบาล |
| เทศบาลตำบลคลองขุด | โรงเรียนเทศบาล 1 (บ้านท่าจีน) | คลองขุด | เมืองสตูล | 12 !อนุบาล-ประถมศึกษา |
| องค์การบริหารส่วนตำบลทุ่งบุหลัง | โรงเรียนอนุบาลองค์การบริหารส่วนตำบลทุ่งบุหลัง | ทุ่งบุหลัง | ทุ่งหว้า | 11 !อนุบาล |
รายชื่อโรงเรียนในจังหวัดสตูลแบ่งตามสังกัด > โรงเรียนเอกชน

โรงเรียนเอกชนในสังกัดสำนักงานการศึกษาเอกชนจังหวัดสตูลมีทั้งสิ้น 40 โรงเรียน
| โรงเรียน | ตำบล | อำเภอ | ระดับชั้น |
| --- | --- | --- | --- |
| โรงเรียนจงหัว | พิมาน | เมืองสตูล | ก่อนประถม-ประถม |
| โรงเรียนปิยนุสรณ์ศึกษา | พิมาน | เมืองสตูล | ก่อนประถม-ประถม |
| โรงเรียนภูริภรณ์ชัยศึกษา | คลองขุด | เมืองสตูล | ก่อนประถม-ประถม |
| โรงเรียนมุสลิมศึกษา | ฉลุง | เมืองสตูล | ก่อนประถม-มัธยมตอนปลาย |
| โรงเรียนอนุบาลทักษิณสยาม | พิมาน | เมืองสตูล | ก่อนประถม-ประถม |
| โรงเรียนมุสลิมสตูลวิทยา | ฉลุง | เมืองสตูล | ก่อนประถม-มัธยมตอนปลาย |
| โรงเรียนศรีอมานศึกษา | ควนขัน | เมืองสตูล | ก่อนประถม-ประถม |
| โรงเรียนโคกทรายอนุสรณ์ | บ้านควน | เมืองสตูล | ก่อนประถม |
| โรงเรียนอนุบาลโอบอ้อม | ปากน้ำ | ละงู | ก่อนประถม-ประถม |
| โรงเรียนสตูลศานติศึกษา | กำแพง | ละงู | ก่อนประถม-ประถม |
| โรงเรียนนิด้าศึกษาศาสตร์ | ละงู | ละงู | ก่อนประถม-มัธยมตอนปลาย |
| โรงเรียนสายเพชรศึกษา | กำแพง | ละงู | ก่อนประถม-ประถม |
| โรงเรียนอนุบาลเพชรกาญจน์ | กำแพง | ละงู | ก่อนประถม |
| โรงเรียนพรรษนันท์ศึกษา | นาทอน | ทุ่งหว้า | ประถม |
| โรงเรียนอนุบาลอมรรัตน์ (ทุ่งหว้า) | ทุ่งหว้า | ทุ่งหว้า | ก่อนประถม |
| โรงเรียนสุไหงอุเปวิทยา | ทุ่งหว้า | ทุ่งหว้า | ก่อนประถม-ประถม |
| โรงเรียนอัลฟุรกอนวิทยา | นาทอน | ทุ่งหว้า | ก่อนประถม-ประถม |
| โรงเรียนทุ่งหว้าวิทยาคาร | นาทอน | ทุ่งหว้า | มัธยมตอนต้น-มัธยมตอนปลาย |
| โรงเรียนอนุบาลท่าแพพัฒนา | ท่าแพ | ท่าแพ | ก่อนประถม-มัธยมตอนต้น |
| โรงเรียนอนุบาลวังใหม่ศาสนศาสตร์ | ท่าแพ | ท่าแพ | ก่อนประถม-ประถม |
| โรงเรียนดารุลมุอ์มิน | ทุ่งนุ้ย | ควนกาหลง | ก่อนประถม-ประถม |
| โรงเรียนทอฝันโรจนวิชญ์ | ทุ่งนุ้ย | ควนกาหลง | ก่อนประถม-ประถม |
| โรงเรียนรุ่งอรุณวิทยานุสรณ์ | ทุ่งนุ้ย | ควนกาหลง | มัธยมตอนต้น-มัธยมปลาย |
| โรงเรียนอนุบาลอรอนงค์ | นิคมพัฒนา | มะนัง | ก่อนประถม-ประถม |
| โรงเรียนวิทยาพิพัฒน์ | ปาล์มพัฒนา | มะนัง | ก่อนประถม-ประถม |
| โรงเรียนมำบาอูลอูลูม | เจ๊ะบิลัง | เมืองสตูล | มัธยมตอนต้น-มัธยมตอนปลาย |
| โรงเรียนพัฒนาการศึกษามูลนิธิ | คลองขุด | เมืองสตูล | ก่อนประถม-มัธยมตอนปลาย |
| โรงเรียนอันซอเรียะห์อัดดีนียะห์ | บ้านควน | เมืองสตูล | ก่อนประถม-มัธยมตอนปลาย |
| โรงเรียนจริยธรรมอิสลามมูลนิธิ | ฉลุง | เมืองสตูล | ก่อนประถม-มัธยมตอนปลาย |
| โรงเรียนสันติศาสตร์ศึกษา | ฉลุง | เมืองสตูล | ก่อนประถม-ม.ตอนปลาย |
| โรงเรียนแสงประทีปวิทยามูลนิธิ | ฉลุง | เมืองสตูล | มัธยมตอนต้น-มัธยมตอนปลาย |
| โรงเรียนแสงธรรม | ควนโพธิ์ | เมืองสตูล | มัธยมตอนต้น-มัธยมตอนปลาย |
| โรงเรียนดารุลอูลูม | ย่านซื่อ | ควนโดน | มัธยมตอนต้น-มัธยมตอนปลาย |
| โรงเรียนอิสลามศึกษาดารุ้ลบิร | ควนสตอ | ควนโดน | ก่อนประถม-มัธยมตอนปลาย |
| โรงเรียนดารุลมาอาเรฟมูลนิธิ | ควนสตอ | ควนโดน | ก่อนประถม-มัธยมตอนปลาย |
| โรงเรียนอิสลามวิทยามูลนิธิ | ควนสตอ | ควนโดน | ก่อนประถม-มัธยมตอนปลาย |
| โรงเรียนธรรมศาสน์วิทยา | ควนสตอ | ควนโดน | ก่อนประถม-มัธยมตอนปลาย |
| โรงเรียนตัรกี้ยะตุลอุมมะห์ | ท่าแพ | ท่าแพ | มัธยมตอนต้น-มัธยมตอนปลาย |
| โรงเรียนสามัคคีอิสลามวิทยา | ทุ่งนุ้ย | ควนกาหลง | มัธยมตอนต้น-มัธยมตอนปลาย |
| โรงเรียนอรุณศาสน์วิทยามูลนิธิ | ทุ่งนุ้ย | ควนกาหลง | ก่อนประถม-มัธยมตอนปลาย |
รายชื่อโบราณสถานในจังหวัดหนองคาย

| 0002882  | วัดโพนแสน |  | โพนแพง | รัตนวาปี | 18°15′36″N 103°11′24″E﻿ / ﻿18.260000°N 103.190000°E﻿ / 18.260000; 103.190000﻿ (SL. No. 0002882) ดูแผนที่ |  | ยังไม่ขึ้นทะเบียน ตาม พ.ร.บ.  |   |
| 0002883  | เมืองเปงจารเก่า(เปงจาน) |  | โพนแพง | รัตนวาปี | 18°16′12″N 103°13′12″E﻿ / ﻿18.270000°N 103.220000°E﻿ / 18.270000; 103.220000﻿ (SL. No. 0002883) ดูแผนที่ |  | 27 กันยายน 2479  |   |
| 0002884  | วัดศรีสุข |  | รัตนวาปี | รัตนวาปี | 18°15′00″N 103°10′12″E﻿ / ﻿18.250000°N 103.170000°E﻿ / 18.250000; 103.170000﻿ (SL. No. 0002884) ดูแผนที่ |  | ยังไม่ขึ้นทะเบียน ตาม พ.ร.บ.  |   |
| 0002885  | วัดพระพุทธบาทนาหงส์ |  | พระบาทนาสิงห์ | รัตนวาปี | 18°10′48″N 103°15′00″E﻿ / ﻿18.180000°N 103.250000°E﻿ / 18.180000; 103.250000﻿ (SL. No. 0002885) ดูแผนที่ |  | ยังไม่ขึ้นทะเบียน ตาม พ.ร.บ.  |   |
| 0002886  | สำนักสงฆ์ดงนาคำ |  | โพธิ์ตาก | โพธิ์ตาก | 17°50′24″N 102°25′48″E﻿ / ﻿17.840000°N 102.430000°E﻿ / 17.840000; 102.430000﻿ (SL. No. 0002886) ดูแผนที่ |  | ยังไม่ขึ้นทะเบียน ตาม พ.ร.บ.  |  |
↑  กรณีที่การประกาศในราชกิจจานุเบกษา เป็นการขึ้นทะเบียนตามพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติ พ.ศ. ๒๕๐๔
สนธิสัญญาไซ่ง่อน

สนธิสัญญาไซ่ง่อน หรือ สนธิสัญญานครโฮจิมินห์ อาจหมายถึง ความตกลงหลายฉบับที่เจรจาและลงนามกันในไซ่ง่อน (นครโฮจิมินห์ในประเทศเวียดนาม)
สนธิสัญญาไซ่ง่อน (ค.ศ. 1862)
สนธิสัญญาไซ่ง่อน (ค.ศ. 1874)
วัดเจษฎาราม

| วัดเจษฎาราม |
| --- | --- |

ชื่อสามัญ: วัดเจษฎาราม
ที่ตั้ง: เลขที่ 193 ถนนเจษฎาวิถี ตำบลมหาชัย อำเภอเมืองสมุทรสาคร จังหวัดสมุทรสาคร 74000
ประเภท: พระอารามหลวงชั้นสามัญ
นิกาย: มหานิกาย
พระพุทธรูปสำคัญ: หลวงพ่อโต
เจ้าอาวาส: พระเทพสาครมุณี (สมบูรณ์ ปญฺญาวุโธ ป.ธ.๙)
 สถานีย่อยพระพุทธศาสนา
วัดเจษฎาราม เป็นพระอารามหลวงชั้นตรี ชนิดสามัญ สังกัดคณะสงฆ์มหานิกาย ตั้งอยู่ในตำบลมหาชัย อำเภอเมืองสมุทรสาคร จังหวัดสมุทรสาคร
วัดสร้างเมื่อใดไม่แน่ชัด แต่บริเวณวัดเดิมเคยเป็นที่ตั้งของพระอุโบสถต่อมาในปี พ.ศ. 2401 พระอาจารย์น่วม จากวัดแสมดำ คหบดี และชาวบ้านตำบลมหาชัยได้ร่วมกันจัดสร้างขึ้นใหม่ ในชื่อ วัดธรรมสังเวช ชาวบ้านเรียก วัดกระเจ็ด จนปี พ.ศ. 2439 เจ้าจอมมารดาโหมด ในรัชกาลที่ 5 ได้มาพักแรมอยู่บริเวณวัด ได้ขนานนามให้วัดใหม่ว่า วัดเจษฎาราม ได้รับพระราชทานวิสุงคามสีมา เมื่อ พ.ศ. 2480 เขตวิสุงคามสีมากว้าง 40 เมตร ยาว 80 เมตร ได้รับพระราชทานยกฐานะขึ้นเป็นพระอารามหลวงชั้นตรี ชนิดสามัญตั้งแต่วันที่ 15 มกราคม พ.ศ. 2531
สิ่งสำคัญในวัดคือ พระประธานในพระอุโบสถปางมารวิชัย  เรียกกันโดยทั่วไปว่า หลวงพ่อโต พระพุทธรูปยืนปางถวายเนตรหน้าพระอุโบสถ  รอยพระพุทธบาทจำลอง ต้นศรีมหาโพธิ์ และรูปหล่อพระครูชัยบริรักษ์ (หลวงปุ่เชย)  ทางวัดจัดให้มีงานเป็นประจำทุกปีในวันแรม 11 ค่ำ เดือน 5 นอกจากนี้ยังมีโรงเรียนพระปริยัติธรรม เป็นสนามสอบพระปริยัติธรรมสนามหลวงแผนกธรรมและแผนกบาลีประจำจังหวัดสมุทรสาคร ดำเนินกิจกรรมในการเผยแผ่พระพุทธศาสนา รวมทั้งกิจกรรมเพื่อสาธารณประโยชน์และสังคมสงเคราะห์หลายประการ
รายนามเจ้าอาวาส

พระอธิการน่วม พ.ศ. 2401–2418
พระอธิการยา พ.ศ. 2424–2449
พระอธิการบัว จงทรงสี พ.ศ. 2450–2462
พระครูมหาชัยบริรักษ์ (เชย ญาณวฑฒโน) พ.ศ. 2462–2500
พระราชสาครมุนี (ชะวร โอภาโส ป.ธ.4 น.ธ.เอก) พ.ศ. 2501–2535
พระครูสาครเจษฎานุยุต (พิเชษฐ ธมมธโร) พ.ศ. 2536-2543
พระเทพสาครมุนี (สมบูรณ์ ปญฺญาวุโธ) พ.ศ. 2543-ปัจจุบัน
ศึกอลวนต่างดาวป่วนโลก

| --- | --- |
ศึกอลวนต่างดาวป่วนโลก

惑星のさみだれ (Hoshi no Samidare)
ชื่อภาษาอังกฤษ: Lucifer and the Biscuit Hammer
แนว: ผจญภัย สุขนาฏกรรมจินตนิมิต
มังงะ
เขียนโดย: ซาโตชิ มิซูกามิ
สำนักพิมพ์: โชเน็งโกโฮชะ
สำนักพิมพ์ภาคภาษาไทย: สยามอินเตอร์คอมิกส์
ในเครือ: Young King Comics
นิตยสาร: Young King OURs
กลุ่มเป้าหมาย: เซเน็ง
วางจำหน่ายตั้งแต่: 28 เมษายน พ.ศ. 2548 – 30 สิงหาคม พ.ศ. 2553
จำนวนเล่ม: 10
อนิเมะโทรทัศน์
กำกับโดย: โนบูอากิ นากานิชิ
เขียนบทโดย: ซาโตชิ มิซูกามิ ยูอิจิโร โมโมเซะ
ดนตรีโดย: ทากัตสึงุ วากายายาชิ
สตูดิโอ: NAZ
ถือสิทธิ์โดย: มิวส์ คอมมิวนิเคชัน
เครือข่าย: MBS, TBS, BS-TBS, BS11, GYT, AT-X
ฉาย:  9 กรกฎาคม พ.ศ. 2565  –  24 ธันวาคม พ.ศ. 2565
ตอน: 24
ศึกอลวนต่างดาวป่วนโลก (ญี่ปุ่น: 惑星のさみだれ; โรมาจิ: Hoshi no Samidare) เป็นซีรีส์มังงะญี่ปุ่น เขียนเรื่องและวาดภาพโดยซาโตชิ มิซูกามิ ตีพิมพ์ในนิตยสาร Young King OURs นิตยสารมังงะแนวเซเน็งของสำนักพิมพ์โชเน็งโกโฮชะตั้งแต่เดือนเมษายน พ.ศ. 2548 ถึงสิงหาคม พ.ศ. 2553 และรวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 10 เล่ม มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ได้รับการดัดแปลงเป็นซีรีส์อนิเมะโทรทัศน์โดยสตูดิโอ NAZ ออกอากาศตั้งแต่เดือนกรกฎาคมถึงธันวาคม พ.ศ. 2565 ทางผังรายการ Animeism
แหล่งข้อมูลอื่น

เว็บไซต์ทางการของอนิเมะ (ในภาษาญี่ปุ่น)
ศึกอลวนต่างดาวป่วนโลก (มังงะ) ที่เครือข่ายข่าวอนิเมะ
วัดพระศรีรัตนมหาธาตุราชวรวิหาร

ระวังสับสนกับ วัดพระศรีรัตนมหาธาตุเชลียง
| วัดพระศรีรัตนมหาธาตุราชวรวิหาร |
| --- | --- |

ชื่อสามัญ: วัดมหาธาตุ วัดมหาธาตุเชลียง วัดพระปรางค์ วัดพระบรมธาตุเมืองเชลียง
ที่ตั้ง: ตำบลศรีสัชนาลัย อำเภอศรีสัชนาลัย จังหวัดสุโขทัย
ประเภท: พระอารามหลวงชั้นเอก ชนิดราชวรวิหาร
นิกาย: เถรวาท มหานิกาย
เจ้าอาวาส: พระเทพวชิรเวที,ดร. (บุญโรจน์ จนฺทปญฺโญ/พุ่มไม้ ป.ธ.9, พธ.บ., กศ.ม., พธ.ด.)
ความพิเศษ: โบราณสถาน ผงจากปูชนียสถานนี้ใช้เป็นมวลสารทำพระสมเด็จจิตรลดา
 สถานีย่อยพระพุทธศาสนา
วัดพระศรีรัตนมหาธาตุราชวรวิหาร   เป็นพระอารามหลวงชั้นเอก ชนิดราชวรวิหาร สังกัดมหานิกาย ตั้งอยู่ที่หมู่ 6 ตำบลศรีสัชนาลัย อำเภอศรีสัชนาลัย จังหวัดสุโขทัย เป็นวัดที่มีความสำคัญมาแต่โบราณกาล สร้างขึ้นเมื่อประมาณพุทธศตวรรษที่ 17 - 18  โดยวัดนี้เป็นวัดสำคัญในเขตเมืองเชลียงมาแต่เดิม ปรากฏหลักฐานในศิลาจารึกหลักที่ 1 และในสมัยกรุงธนบุรี เมื่อสมเด็จพระเจ้าตากสินมหาราชเสด็จไปปราบชุมชนพระฝางเมืองสวางคบุรี แล้วได้เสด็จสมโภชพระบรมธาตุเมืองเชลียงนี้ด้วย และวัดนี้ยังเป็นที่สรงน้ำมูรธาภิเษก สำหรับพระเจ้าแผ่นดินใหม่ที่จะขึ้นเสวยราชสมบัติมาแต่ครั้งโบราณกาล
วัดแห่งนี้ตั้งอยู่ติดกับแหล่งโบราณสถานวัดพระศรีรัตนมหาธาตุเชลียง โดยมีพระอุโบสถตั้งอยู่ทางทิศตะวันออกตามแนวแกนเดิมของวัดพระศรีรัตนมหาธาตุเชลียง
ประวัติ

ไม่มีหลักฐานการสร้างที่แน่ชัด แต่ดูจากหลักฐานทางโบราณคดีแล้ว วัดนี้มีอายุตั้งแต่สมัยขอมเรืองอำนาจ คือ ประมาณ 800 ปีมาแล้วเป็นอย่างต่ำ ซึ่งความจริงอาจสามารถกำหนดอายุได้มากกว่านี้เพราะที่ตั้งของวัดมีลักษณะเป็นศูนย์กลางของชุมชนหรือเมืองบริเวณนี้ คือ เมืองเชลียง ซึ่งเป็นเมืองที่มีชีวิตอยู่ร่วมสมัยกับยุคทวารวดี
วัดนี้เป็นวัดสำคัญของเมืองเชลียง ปรากฏหลักฐานแน่ชัดในศิลาจารึกหลักที่ 1 และในสมัยกรุงธนบุรี เมื่อสมเด็จพระเจ้าตากสินมหาราชเสด็จไปปราบชุมนุมพระฝางเมืองสวางคบุรี แล้วได้เสด็จสมโภชพระบรมธาตุเมืองเชลียงนี้ด้วย และวัดนี้ยังเป็นที่สรงน้ำมูรธาภิเษก สำหรับพระเจ้าแผ่นดินใหม่ที่จะขึ้นเสวยราชสมบัติมาแต่ครั้งโบราณกาล
โบราณสถานภายในวัด

วัดพระศรีรัตนมหาธาตุเป็นกลุ่มโบราณสถานขนาดใหญ่ที่สำคัญมีดังนี้
โบราณสถานภายในวัด > ปรางค์ประธาน

ปรางค์ประธานวัดก่อด้วยศิลาแลงฉาบปูนเสร็จแล้วลงสีชาดทับ ลักษณะรูปแบบสถาปัตยกรรมจัดอยู่ในสมัยอยุธยาตอนต้น นักประวัติศาสตร์ศิลปะ ประมาณไว้ที่ พุทธศักราช 2017 ภายในองค์พระปรางค์มีสถูปรูปดอกบัวตูมขนาดเล็กโผล่ขึ้นมาคล้ายถูกสร้างครอบทับ น่าจะบรรจุสิ่งของสำคัญสำหรับการบูชาอยู่ ชาวบ้านเรียกกันว่า "หัวใจพระพุทธเจ้า"  ตามผนังภายใน
องค์ปรางค์พบว่ามีร่องรอยเดิมคงมีจิตรกรรมฝาผนัง แต่ลบเลือนไปมากเขียนด้วยสีแดงแบบโบราณ ลายพรรณพฤกษา ส่วนบริเวณเรือนธาตุด้านหน้ามีบันไดขึ้นองค์ปรางค์ได้
ลักษณะฐานปรางค์องค์นี้ มีเป็นวิหารคด 3 ชั้น ก่อผนังทึบ และเจาะช่องแสง ฐานปรางค์แผ่ขยายกว้างออกไปทั้ง 3 ด้าน (ด้านหน้าเป็นพระวิหาร) คล้ายสร้างครอบสถูปหรือเจดีย์ที่สำคัญไว้ภายใน มีอายุอยู่
ในช่วงก่อนสุโขทัยตอนต้น เนื่องจากขุดค้นพบฐานโบราณคดีก่อด้วยอิฐอยู่ใต้ฐานพระวิหารหลวง นอกจากนี้ยังพบกระเบื้องเชิงชายรูปนางอัปสรและเทวดา ซึ่งมีลักษณะร่วมสมัยศิลปะเขมรแบบบายน เช่นเดียวกับลายปูนปั้นยอดซุ้มประตูกำแพงวัด ซึ่งทำเป็นรูปพระโพธิสัตว์อวโลกิเตศวร อยู่ด้านบนทั้ง 4 ทิศ ด้านล่างเป็นรูปเทพธิดานั่งในกรอบ ซุ้มด้านล่างเป็นรูปนางอัปสรร่ายรำ
ฐานพระวิหารหลวงพ่อโตอยู่ด้านหน้าพระปรางค์ ภายในประดิษฐานพระพุทธรูปขนาดใหญ่ปางมารวิชัย ประทับอยู่ตรงกลางขนาบด้วยพระพุทธรูปขนาดเล็กประทับยืนทั้ง 2 ข้าง ถัดจากพระพุทธรูปปางมาร
วิชัยทางด้านขวามีพระพุทธรูปปั้นปางลีลาที่มีลักษณะงดงาม
โบราณสถานภายในวัด > กำแพง

กำแพงวัดเป็นศิลาแลงแท่งกลมขนาดใหญ่ปักเรียงชิดติดกันเป็นรูปสี่เหลี่ยมผืนผ้ากว้าง 60 เมตร ยาว 90 เมตร มีคานทับหลังกำแพง มีทางเข้าออกด้านหลัง เหนือซุ้มประตูทำเป็นรูปคล้ายหลังคา ยอดเหนือซุ้มขึ้นไปปั้นปูนเป็นรูปพระโพธิสัตว์อวโลกิเตศวร
มณฑปพระอัฏฐารส

มณฑปพระอัฏฐารสอยู่ด้านหลังของพระธาตุมุเตา เดิมน่าจะเป็นมณฑปพระสี่อริยาบท ต่อมาได้ซ่อมแซมดัดแปลงภายในซุ้มคูหายังมีพระพุทธรูปปูนปั้นยืนอยู่ เดิมเป็นมณฑปมุงหลังคาด้วยกระเบื้องดินเผา
มณฑปพระอัฏฐารส > วิหารสองพี่น้อง

วิหารสองพี่น้องอยู่ทางซ้ายพระอัฏฐารส ก่อด้วยศิลาแลง มีพระพุทธรูปปูนปั้นปางมารวิชัย 2 องค์อยู่บนแท่นพระ จากการขุดค้นทางโบราณคดีพบว่าฐานวิหารสองพี่น้องก่อทับโบราณสถานที่ก่ออิฐ ข้างขวาพระวิหารหลวงพ่อสองพี่น้องพบฐานรอยพระพุทธบาทด้วย ลักษณะพระพุทธรูปทั้งสององค์เป็นพุทธศิลป์แบบสุโขทัยที่มีความงดงามยิ่ง แต่ทั้งนี้เศียรพระองค์น้องหรือองค์ด้านหน้า ชาวบ้านเล่ากันว่า กรมศิลปากรตัดเอาของจริงไป แล้วปั้นของใหม่มาสรวมแทน เมื่อไม่กี่ปีที่ผ่านมาก็ปรากฏมีคนร้ายหักนิ้วพระพุทธรูปให้ได้รับความเสียหาย
มณฑปพระอัฏฐารส > โบสถ์

โบสถ์ตั้งอยู่ด้านหน้าพระวิหาร ปัจจุบันทางวัดได้บูรณปฏิสังขรณ์ใหม่ทั้งหลังโดยสร้างทับโบสถ์เดิม ยังปรากฏรากฐานศิลาแลงด้านหลังพระอุโบสถพอเป็นที่สังเกต รวมทั้งใบเสมาหินชนวนคู่ รอบพัทธสีมาก็จัดว่าเป็นของที่มีมาแต่โบราณ โดยพัทธสีมาของพระอุโบสถนี้สันนิษฐานว่านำมาจากเมืองสุโขทัยเก่า เพราะเหมือนกับรูปแบบที่พบมากมายในเมืองสุโขทัย อีกทั้งเมืองศรีสัชนาลัยไม่มีแหล่งหินชนวนในลักษณะนี้ ภาพถ่ายเก่าบางแหล่งยังพอสังเกตได้ว่าก่อนที่จะมีการสร้างโบสถ์ใหม่ทับลงไป ส่วนที่เหลืออยู่ขณะนั้น คือ เสา ผนังด้านหลัง และองค์พระประธานที่มีสภาพชำรุด แต่พอสังเกตเห็นได้ว่ามีพุทธศิลป์พระพักตร์ค่อนไปทางอยุธยา และมีขนาดย่อมกว่าองค์พระประธานในวิหารหลวงหน้าองค์พระปรางค์ประธานวัด
มณฑปพระอัฏฐารส > โบราณสถานและโบราณวัตถุอื่นๆ ภายในวัด

องค์พระปรางค์พระศรีรัตนมหาธาตุ
ยอดนพศูลกาไหล่ทองคำ
เจดีย์ทรงพุ่มข้าวบิณฑ์ขนาดเล็กในห้ององค์พระปรางค์
เพดานดาวไม้จำหลัก สกุลช่างสุโขทัย (ปัจจุบันเก็บรักษาไว้ที่พิพิธภัณฑสถานแห่งชาติรามคำแหง จังหวัดสุโขทัย)
ประตูจำหลัก สกุลช่างสุโขทัย (ปัจจุบันเก็บรักษาไว้ที่พิพิธภัณฑสถานแห่งชาติรามคำแหง จังหวัดสุโขทัย)
ร่องรอยจิตรกรรมฝาผนังสีเอกรงค์
ปล่องปริศนาลงใต้ท้ององค์พระปรางค์
พระวิหารหลวง ใหญ่ขนาด 7 ห้อง สร้างด้วยศิลาแลง
หลวงพ่อโต ศิลปะสุโขทัย ปางมารวิชัย ขนาดหน้าตักกว้าง 4.08 เมตร
พระพุทธรูปปางลีลาปูนปั้น ศิลปะสุโขทัยคลาสสิก
พระพุทธรูปยืนปูนปั้น
ผนังพระวิหารหลวงแบบช่องแสง สถาปัตยกรรมสมัยสุโขทัย
พระอุโบสถ
ซุ้มพระร่วง พระลือ
เจดีย์ทิศทั้งสี่
ระเบียงคดและวิหาร
กำแพงแก้ว
ซุ้มประตูรูปพรหมพักตร์
เสาพระประทีบรอบองค์พระปรางค์
เจดีย์ยอดด้วน
พระอัฏฐารศ
ฐานวิหารหลวงพ่อธรรมจักร
พระวิหารหลวงพ่อสองพี่น้อง
แหล่งข้อมูลอื่น

แผนที่และภาพถ่ายทางอากาศของ วัดพระศรีรัตนมหาธาตุราชวรวิหาร
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
17°25′46″N 99°48′44″E﻿ / ﻿17.4295°N 99.8122°E﻿ / 17.4295; 99.8122
| ด ค กพระอารามหลวงชั้นเอก |
| --- | --- | --- |
| ชนิดราชวรมหาวิหาร |  วัดพระเชตุพนวิมลมังคลาราม  วัดพระปฐมเจดีย์  วัดพระพุทธบาท (สระบุรี)  วัดมหาธาตุยุวราชรังสฤษฎิ์  วัดสุทัศนเทพวราราม  วัดอรุณราชวราราม  |  |
| ชนิดราชวรวิหาร |  วัดนิเวศธรรมประวัติ  วัดบวรนิเวศ  วัดเบญจมบพิตรดุสิตวนาราม  วัดพระบรมธาตุไชยา  วัดพระศรีรัตนมหาธาตุ (สุโขทัย)  วัดราชบพิธสถิตมหาสีมาราม  วัดราชประดิษฐสถิตมหาสีมาราม  วัดราชโอรสาราม  วัดสุวรรณดาราราม  วัดเสนาสนาราม  |  |
| ชนิดวรมหาวิหาร |  วัดญาณสังวราราม  วัดพระธาตุพนม  วัดพระธาตุหริภุญชัย  วัดพระมหาธาตุ (นครศรีธรรมราช)  วัดพระศรีมหาธาตุ (บางเขน)  วัดพระศรีรัตนมหาธาตุ (พิษณุโลก)  วัดพระสิงห์ (เชียงใหม่)  |  |
วัดบางขวาง

| วัดบางขวาง |
| --- | --- |
อุโบสถวัดบางขวาง

ชื่อสามัญ: วัดบางขวาง, วัดบางยาง
ที่ตั้ง: เลขที่ 238 หมู่ที่ 4 ซอยประชาราษฎร์ 15 ถนนประชาราษฎร์ ตำบลสวนใหญ่ อำเภอเมืองนนทบุรี จังหวัดนนทบุรี 11000
ประเภท: วัดราษฎร์
นิกาย: ธรรมยุติกนิกาย
พระพุทธรูปสำคัญ: พระปางทรมานท้าวมหาชมพู
 สถานีย่อยพระพุทธศาสนา
วัดบางขวาง เป็นวัดราษฎร์สังกัดคณะสงฆ์ธรรมยุติกนิกาย ตั้งอยู่ในตำบลสวนใหญ่ อำเภอเมืองนนทบุรี จังหวัดนนทบุรี
ประวัติ

วัดบางขวางตั้งเป็นวัดเมื่อปี พ.ศ. 2445 ได้รับพระราชทานวิสุงคามสีมาเมื่อวันที่ 24 มกราคม พ.ศ. 2501 สันนิษฐานว่าเป็นวัดตั้งแต่สมัยกรุงศรีอยุธยา เดิมเรียกว่า วัดบางยาง เพราะเคยมีต้นยางใหญ่ขึ้นอยู่ริมคลอง แต่เมื่อถูกฟ้าผ่าเทศบาลจึงต้องตัดลง วัดตั้งอยู่ปลายคลองบางสีทอง แต่เดิมนั้นคลองบางสีทองกับคลองบางขวางยังคงเป็นคลองเดียวกัน จนกระทั่งในสมัยพระเจ้าปราสาททอง พระองค์ทรงเห็นว่าการเดินเรือตามลำแม่น้ำที่มีอยู่นั้นเป็นการอ้อม ทำให้เปลืองเวลามาก จึงโปรดเกล้าฯ ให้จัดการขุดคลองลัดจากวัดเขมาภิรตารามถึงปากลำแม่น้ำอ้อม คลองบางสีทองจึงถูกตัดขาดไป โดยคลองตอนต้นยังคงเรียกว่าคลองบางสีทองตามเดิม ส่วนปลายคลองได้ชื่อใหม่ว่าคลองบางขวางเนื่องจากคลองได้ขวางหน้าในการขุดคลองลัด และได้ตั้งชื่อวัดใหม่ตามชื่อคลองว่า "วัดบางขวาง"
อาคารเสนาสนะ

อุโบสถเดิมเป็นรูปทรงสมัยโบราณ มีพาไลเตี้ย ๆ อยู่ด้านหลัง แต่ปัจจุบันได้รับการบูรณะซ่อมแซมใหม่แล้วโดยพระญาณวโรดม (สนธิ์ กิจฺจกาโร) เมื่อปี พ.ศ. 2503 ภายในอุโบสถประดิษฐานพระประธาน เป็นพระพุทธรูปทรงเครื่อง นามว่า พระปางทรมานท้าวมหาชมพู พร้อมพระอัครสาวกเบื้องซ้ายและขวา ภายในมีภาพจิตรกรรมฝาผนังเกี่ยวกับเจดีย์ที่บรรจุพระบรมสารีริกธาตุที่สำคัญของประเทศไทย นอกอุโบสถมีเจดีย์ทั้ง 4 ทิศ โดยเจดีย์ 3 องค์มีรูปปั้นเจ้าอาวาสทั้ง 3 รูป ที่มรณภาพไปแล้ว ได้แก่ เจ้าอธิการชื่น เขมงฺกโร, พระครูศีลาภิรม (ท้วม ธมฺมธโร) และพระครูศีลาภิรม (เนตร ปญฺญาทีโป) อีกทิศหนึ่งคือหอระฆังที่สร้างขึ้นมาพร้อมกับอุโบสถ
ศาลาการเปรียญเป็นตึกขาวสมัยโบราณสร้างด้วยไม้สักทอง และมีวิหารภายในเป็นที่เก็บพระพุทธรูปมากมายหลายสมัย และยังเป็นที่ประดิษฐานพระบรมสารีริกธาตุ ด้านนอกมีเจดีย์ทั้ง 4 ทิศ เป็นทรงลังกา 2 องค์ และทรงย่อมุมไม้สิบสอง 2 องค์
วัดโพธิ์ปากพลี

| วัดโพธิ์ปากพลี |
| --- | --- |

ที่ตั้ง: ตำบลปากพลี อำเภอปากพลี จังหวัดนครนายก
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดโพธิ์ปากพลี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปากพลี อำเภอปากพลี จังหวัดนครนายก
วัดโพธิ์ปากพลีเป็นวัดเก่าแก่ น่าจะสร้างมาตั้งแต่สมัยกรุงศรีอยุธยาแต่ไม่ทราบสร้างเมื่อปีใด แต่ได้รับการขึ้นทะเบียนเป็นคณะสงฆ์อนุญาตสร้างวัดเมื่อราว พ.ศ. 2280 ได้รับพระราชทานวิสุงคามสีมาเมื่อ พ.ศ. 2482 ซึ่งน่าจะมีอายุสมัยรุ่นเดียวกับวัดท้าวอู่ทอง จังหวัดปราจีนบุรี เนื่องจากมีผู้สูงวัยเล่าว่า มีการสร้างวัดโพธิ์ปากพลีสร้างแข่งขันคู่กันมากับวัดท้าวอู่ทอง แต่เดิมนั่นวัดโพธิ์ปากพลี เป็นวัดไม่ใหญ่โตนัก สร้างด้วยไม้มุ่งแฝกมีกุฎิเพียง 2–3 หลัง ศาลาการเปรียญและอุโบสถเล็ก ๆ ครั้นกาลล่วงมาอุโบสถชำรุดจึงได้สร้างอุโบสถหลังใหม่ พระภิกษุในวัดแต่เดิมนั้นเป็นพระลาว ต่อมาจึงมีแต่พระไทย
ภายในวัดมีพิพิธภัณฑ์เริ่มขึ้นในปี พ.ศ. 2540 โดยผู้ช่วยศาสตราจารย์อาจารย์น้อม งามนิสัย อาจารย์ประจำคณะสังคมศาสตร์ มหาวิทยาลัยศรีนครินทรวิโรฒ ประสานมิตร โดยได้งบประมาณสนับสนุนมาจากบริษัทเอสโซ่ (ประเทศไทย) จำกัด อาจารย์น้อมเป็นคนในพื้นที่และกรมศิลปากร ร่วมขุดค้นแหล่งโบราณคดีโคกกระโดน ตำบลปากพลี ลักษณะเป็นเนินในท้องนาที่ชาวบ้านเรียกว่า มาบไข่เน่า อยู่ห่างจากวัดออกไปประมาณ 2 กิโลเมตร มีการพบโบราณวัตถุเป็นจำนวนมาก เช่น ของมีค่าาพวกทองคำ สำริด จึงเข้าใจว่าบ้านปากพลีเคยรุ่งเรือง เป็นเมืองท่าเรือสำคัญ ภายหลังได้นำวัตถุโบราณเหล่านี้มาจัดแสดงในพิพิธภัณฑ์ ภายในวัดยังมีต้นยางนาเก่าแก่ 400 ปี ขึ้นทะเบียนเป็นรุกข มรดกของแผ่นดิน เมื่อ พ.ศ. 2560
วัดบางขนุน

| วัดบางขนุน |
| --- | --- |


ชื่อสามัญ: วัดบางขนุน
ที่ตั้ง: เลขที่ 37 หมู่ที่ 2 ทางหลวงท้องถิ่น นบ.ถ 1-0004 ตำบลบางขนุน อำเภอบางกรวย จังหวัดนนทบุรี 11130
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดบางขนุน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านตากแดด ตำบลบางขนุน อำเภอบางกรวย จังหวัดนนทบุรี
ประวัติ

วัดสร้างขึ้นเมื่อประมาณปี พ.ศ. 2103 ไม่ทราบนามประวัติผู้สร้างวัด ชื่อของวัดเรียกตามชื่อตำบลที่ตั้งวัด ในอดีตบริเวณวัดบางขนุนเคยเจริญรุ่งเรืองอย่างมาก หลังจากกรุงศรีอยุธยาแตก มีเจ้านายลี้ภัยการเมืองมาพักที่วัดแห่งนี้และร่วมกันบูรณะวัดในสมัยพระบาทสมเด็จพระพุทธยอดฟ้าจุฬาโลก วัดบางขนุนได้รับพระราชทานวิสุงคามสีมาเมื่อปี พ.ศ. 2113 พระอุโบสถ หอไตร และสังเค็ดของวัดได้รับการขึ้นทะเบียนเป็นโบราณสถานแห่งชาติเมื่อวันที่ 10 กันยายน พ.ศ. 2540
อาคารเสนาสนะและโบราณวัตถุ

พระอุโบสถเป็นอาคารที่มีฐานแอ่นโค้งทรงเรือสำเภาแบบศิลปกรรมสมัยอยุธยาตอนปลาย คาดว่าน่าจะสร้างเพิ่มส่วนมุขด้านหน้า-หลัง และซุ้มประตูหน้าต่างมาภายหลังเมื่อประมาณสมัยรัชกาลที่ 3 มาซ่อมแซมใหม่อีกครั้งในปี พ.ศ. 2524 ภายในอุโบสถมีภาพจิตรกรรมฝาผนังเล่าเรื่องพระพุทธเจ้าเสด็จลงจากดาวดึงส์ มารผจญ และเทพชุมนุม บานประตูเขียนเป็นภาพเสี้ยวกางทวารบาลทรงสัตว์หิมพานต์ที่มีศีรษะเป็นมนุษย์ สภาพฝาผนังร่วนซุยมาก บูรณะใหม่ในสมัยรัตนโกสินทร์ตอนต้น มีการก่อกำแพงแก้วขึ้นใหม่เปลี่ยนจากเดิมซึ่งเป็นกำแพงบัวหลังเจียด แต่เสาหัวเม็ดทรงมัณฑ์ที่มุมยังมีรูปทรงเดิม เมื่อปี พ.ศ. 2523 ภายในอุโบสถยังมีสังเค็ด ลวดลายประดับกระจกงดงาม หน้าบันแกะเป็นลวดลายดอกไม้ปิดทอง
หอไตรกลางน้ำเป็นสถาปัตยกรรมสมัยอยุธยา ภายในมีจิตรกรรมฝาผนังและบานประตูหน้าต่าง เป็นจิตรกรรมสมัยอยุธยา ภายในมีตู้พระธรรมลายรดน้ำลวดลายพรรณพฤกษา มีอยู่ 6 ใบ ซึ่งมีความงดงามมาก
วัดมีสมุดไทย (สมุดข่อย) ที่เป็นตำราแพทย์โบราณ มีอยู่หลายฉบับ เช่น ตำราเจ็ดคัมภีร์ ภาพทศชาติซึ่งจัดทำขึ้นสมัยรัชกาลที่ 1 ตำราแพทย์โบราณ ตำรากฎหมาย ตำราโหราศาสตร์ทำขึ้นประมาณสมัยรัชกาลที่ 6–7 แต่ในปี พ.ศ. 2561 มีโจรเข้ามาตัดภาพในสมุดข่อยหลายสิบหน้า วัดยังมีธรรมาสน์สมัยอยุธยาตอนปลายแกะสลักลวดลายดอกไม้วิจิตร และมีหินบดยาโบราณ
วัดโพธิ์เจดีย์ลอย

| วัดโพธิ์เจดีย์ลอย |
| --- | --- |

ที่ตั้ง: ตำบลบ้านโภชน์ อำเภอหนองไผ่ จังหวัดเพชรบูรณ์
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดโพธิ์เจดีย์ลอย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านโภชน์ อำเภอหนองไผ่ จังหวัดเพชรบูรณ์
วัดโพธิ์เจดีย์ลอย แต่เดิมเป็นวัดร้างที่สร้างขึ้นมาหลายร้อยปี จนเมื่อ พ.ศ. 2385 ได้มีพระสงฆ์มาจำพรรษาอยู่ ชาวบ้านจึงร่วมกันสร้างเจดีย์ขึ้นภายในวัด ในขณะที่ชาวบ้านกำลังช่วยกันขนอิฐ ปูน ทราย จากเตาเผาที่ผลิดขึ้นเองเพื่อสร้างเจดีย์ ได้เกิดเหตุอาเพศขึ้นในอากาศ ท้องฟ้าเกิดมืดครึ้มเป็นเวลา 3 วัน 3 คืน ติดต่อกัน เสียงฟ้าร้องดังสนั่นหวั่นไหว ชาวบ้านไม่สามารถออกจากบ้านไปประกอบอาชีพได้ตามปกติ จนเมื่อท้องฟ้าแจ่มใสเป็นปกติ ชาวบ้านก็ได้เห็นองค์เจดีย์ลอยอยู่เหนือพื้นดิน ขนาดกลองเพลใบย่อมกลิ้งผ่านไปมาได้ ทำให้ชาวบ้านเชื่อว่าเทวดาได้สร้างขึ้นมา ต่อมาเจดีย์ที่ลอยอยู่นั้นเกิดภัยทางธรรมชาติ ชะล้างและดินหินทรายได้เข้าทับถม ทำให้ฐานของเจดีย์ลอยต่ำลง พอที่จะให้ไก่ฟักไข่เท่านั้น ชาวบ้านที่ยากจนได้งพากันมาอาศัยพึ่งเงินและทองที่อยู่ใต้ฐานองค์เจดีย์ ยืมไปใช้จ่าย ถึงเวลาก็นำกลับคืนเข้ายังที่เดิม แต่บางคนก็ไม่คืน นำไปใช้ในทางที่ผิด ตั้งแต่นั้นมาองค์พระเจดีย์ก็จมลงใต้ดิน จนถีงปัจจุบัน โดยในวันขึ้น 1 ค่ำ เดือน 5 ของทุกปี ชาวบ้านจะร่วมกันทำบุญตักบาตร จัดมหรสพสมโภช สรงน้ำองค์พระเจดีย์ และเปลี่ยนผ้าสามสีที่ห่มองค์เจดีย์เป็นประจำทุกปี
สำนักงานพระพุทธศาสนาแห่งชาติระบุว่าวัดโพธิ์เจดีย์ลอยตั้งวัดเมื่อ พ.ศ. 2385 ได้รับพระราชทานวิสุงคามสีมาเมื่อวันที่ 11 เมษายน พ.ศ. 2548
สิ่่งก่อสร้างที่สำคัญ คือ เจดีย์ลอย เป็นเจดีย์ก่ออิฐถือปูนทรงระฆังขนาดเล็ก สร้างขึ้นเมื่อ พ.ศ. 2385 ขนาดความกว้าง 4 เมตร ความ สูง 9.19 เมตร และวิหารก่ออิฐถือปูน
วัดโพธิ์เก้าต้น (จังหวัดสิงห์บุรี)

| วัดโพธิ์เก้าต้น |
| --- | --- |


ชื่อสามัญ: วัดโพธิ์เก้าต้น, วัดไม้แดง
ที่ตั้ง: ตำบลบางระจัน อำเภอค่ายบางระจัน จังหวัดสิงห์บุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดโพธิ์เก้าต้น เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางระจัน อำเภอค่ายบางระจัน จังหวัดสิงห์บุรี
วัดโพธิ์เก้าต้น มีนามเรียกอีกนามหนึ่งว่า วัดไม้แดง เนื่องจากภายในบริเวณวัดมีต้นไม้แดงขึ้นเป็นจำนวนมาก เป็นวัดเก่าแก่สร้างขึ้นในสมัยอยุธยา มีความสำคัญทางประวัติศาสตร์ กล่าวคือ ในรัชกาลสมเด็จพระเจ้าเอกทัศน์ ราว พ.ศ. 2308 บ้านเมืองถูกข้าศึกรุกราน พวกชาวบ้านแถวนี้ได้รวบรวมรวบรวมกันประมาณ 400 คน ตั้งกองสร้างค่ายล้อบรอบบ้านบางระจัน ได้มีพระอาจารย์ธรรมโชติจำพรรษาอยู่ที่วัดโพธิ์สามต้น เดิมอยู่วัดเขานางบวช เมืองสุพรรณบุรี ได้ช่วยปลุกเสกเครื่องรางของขลังให้ความคุ้มครองทำให้ชาวบ้านต่อสู้กับข้าศึกได้อย่างเข้มแข็ง แต่ในที่สุดเมื่อถูกข้าศึกที่กำลังมากกว่าหลายเท่า ก็ต้องแตกถอยอพยพหนีกันไป วัดวาอารามถูกปล่อยทิ้งให้เป็นวัดร้างและถูกทำลายไปก็มาก จนถึงสมัยรัตนโกสินทร์ประมาณ พ.ศ. 2484 ประชาชนอพยพมาตั้งถิ่นฐานมากขึ้น และริเริ่มทำการบูรณะวัดขึ้นมาอีกครั้งหนึ่ง กระทรวงศึกษาธิการได้ประกาศยกสภาพให้เป็นวัดที่มีพระสงฆ์นับตั้งแต่วันที่ 11 เมษายน พ.ศ. 2511 ได้รับพระราชทานวิสุงคามสีมา วันที่ 22 ตุลาคม พ.ศ. 2513 เขตวิสุงคามสีมากว้าง 40 เมตร ยาว 60 เมตร ได้ผูกพัทธสีมาวันที่ 24 มีนาคม พ.ศ. 2524 ปัจจุบันทางราชการได้สร้างค่ายจำลองขึ้นบริเวณด้านหน้าของวัดโพธิ์เก้าต้น เพื่อเป็นอนุสรณ์
เสนาสนะ ได้แก่ วิหารพระอาจารย์ธรรมโชติเป็นวิหารทรงจ้ตุรมุข มีวิหารหลังเก่า สร้างขึ้นเมือใดไม่ปรากฏหลักฐานแต่คาดว่ามีขึ้นก่อนที่ชาวบ้านจะมารวมตัวกันตั้งค่ายต่อสู้กับพม่า และเจดีย์ทรงศิลปะอยุธยาซึ่งคาดว่าสร้างขึ้นมาพร้อมกับวัด แผ่นอิฐที่ใช้ก่อเจดีย์มีลักษณะรูปดอกจัน 3 ดอกแบบเดียวกับวิหารอยุธยา และมีสระน้ำโบราณศักดิ์สิทธิ์ กรมศิลปากรได้ขึ้นทะเบียนวัดโพธิ์เก้าต้นเป็นโบราณสถาน